GN-z11

GN-z11 ass eng Galaxie am Stärebild Ursa Major.

Si ass 13,4 Milliarde Joer al a ronn zirka 25-mol méi kleng wéi eis Mëllechstrooss. D'Galaxie GN-z11 huet sech 400 Millioune Joer nom Urknall gebilt, an huet eng spektroskopesch Routverrécklung vun z = 11,1. D'Stärenzuel vum GN-z11 ass nëmme ronn 1 % vun der Mëllechstrooss, d'Stäreproduktioun an de Wuesstem ass awer 20-mol méi grouss.

Zanter dem 3. Mäerz 2016 gëllt GN-z11 als déi eelst bekannt Galaxie an et ass fir den Ament (2016) dee bekannten Objet am Universum deen am wäitste vun ons ewech ass. Den GN-z11 gouf 2014 vun den US-Astronome Pascal Oesch, Gabriel Brammer a Garth Illingworth entdeckt, déi d'Date vum Hubble-Weltraumteleskop (Cosmic Assembly Near-infrared Deep Extragalactic Legacy Survey (CANDELS) a Great Observatories Origins Deep Survey (GOODS) North Surveys) ausgewäert hunn.

 Kuckt och 

 Um Spaweck 

  ESA: Hubble Telescope - Hubble breaks cosmic distance record (3. Mäerz 2016)
  Hubble ESA - Zoom on GN-z11 (YouTube-Video, 2. Mäerz 2016)

Kategorie:Galaxien
Kategorie:Stärebild Ursa Major
Kategorie:Astronomesch Objeten, déi 2014 entdeckt goufen